વેન્ગર કોર્પોરેશનના ચેરમેન હેન્રિક વેન્ગર દાયકાઓ પહેલાં ગુમ થયેલી ભત્રીજીની યાદમાં વલોપાત કરે છે. એમને ગળા સુધી ખાતરી છે કે પરિવારમાંની જ કોઈ વ્યક્તિએ એની હત્યા કરી છે. ૪૦ વર્ષ જૂના વણઉકલ્યા રહસ્ય પરથી પડદો ઉઠાવવા માટે પત્રકાર મિકાઇલ બ્લૂમફિસ્ટ, વેન્ગર પરિવારનો ભૂતકાળ ખોદે છે, પણ કોઈક એવું છે જે આ રહસ્યને ભૂતકાળમાં જ ધરબી રાખવા માટે કોઈ પણ હદે જઈ શકે છે. અકળ અને ગૂઢ વ્યક્તિત્વ ધરાવતી જોખમી સિક્યોરિટી સ્પેશિયાલિસ્ટ લિઝબેથ સેલેન્ડર, પત્રકાર બ્લૂમફિસ્ટને આ તપાસમાં મદદ કરે છે. લિઝબેથ એવી જિનિયસ કમ્પ્યૂટર હેકર છે જે સમાજના કે કાનૂનના કોઈ પણ નિયંત્રણોને સાંખી લેતી નથી. અચૂક વાંચવા જેવી થ્રિલર.